«Real» hujumchisi Krishtianu Ronaldu Ispaniya chempionatining 16-turidan o‘rin olgan «Valensiya»ga qarshi uchrashuvdan (1:2) keyin natijadan norozi bo‘lib jamoadoshlari bilan aytishib qolgan. Bu haqda AS xabar tarqatdi. Manbaning ma’lum qilishicha, hakamning final hushtagidan keyin Ronaldu tribunaostiga kirib ketayotgan sheriklariga qarata «Men gol urdim, sizlar nima qildingiz?!», deya baqirib ketgan. Ronaldu aynan kimga baqirgani tasvirlarga tushmay qolgan. Eslatib o‘tamiz, Ronaldu «Real» tarkibida Ispaniya chempionatining joriy mavsumidagi 18 uchrashuvida maydonga tushib, 15 gol kiritgan, uchta golga hammualliflik qilgan.